నాగార్జున 'శివ'తో తానేమిటో రుజువు చేసుకున్న రామ్ గోపాల్ వర్మ, నాగ్తో తెరకెక్కించిన రెండో చిత్రం 'అంతం'. ఈ సినిమా నేటితో పాతికేళ్ళు పూర్తి చేసుకుంటోంది. ఈ సందర్భంగా ఆ చిత్ర విశేషాలను గుర్తు చేసుకుందాం.రామ్ గోపాల్ వర్మ తొలి చిత్రం 'శివ'తోనే తాండవం చేశాడు. తన తొలి హీరో నాగార్జునతో రాము తరువాత ఎలాంటి చిత్రం రూపొందిస్తాడోననే ఆసక్తి అందరిలోనే ఉండేది. 1989లో 'శివ' రాగా, 'అంతం' 1992 సెప్టెంబర్ 11న జనం ముందు నిలచింది. దాదాపు మూడేళ్ళ తరువాత నాగ్, వర్మ కాంబినేషన్లో వచ్చిన 'అంతం' చిత్రం తొలి రోజున థియేటర్లలో సందడే సందడి. అయితే ఈ చిత్ర కథ హిందీ సూపర్ హిట్ మూవీ 'హీరో' లాగే ఉంది. అదే చిత్రం రీమేక్ 'విక్రమ్'తోనే నాగార్జున హీరోగా పరిచయం కావడమూ జరిగింది. ఈ నేపథ్యంలో కథలో కొత్తదనం లేదని జనం తేల్చేశారు. అయితే ఇందులోని పాటలు మాత్రం జనాన్ని పరవశింపచేశాయి.'అంతం' చిత్రంలో మొత్తం ఆరు పాటలున్నాయి. వాటిలో 'చలెక్కి ఉందనుకో...' పాటను మణిశర్మ కంపోజ్ చేయగా, 'గుండెల్లో దడ దడ...' పాటను కీరవాణి స్వరకల్పన చేశారు. మిగిలిన నాలుగు పాటలకు విఖ్యాత హిందీ సంగీతదర్శకుడు ఆర్.డి.బర్మన్ స్వరాలు అందించారు. అన్ని పాటలను సీతారామశాస్త్రి రాశారు. ఈ చిత్రానికి నేపథ్య సంగీతం మణిశర్మ సమకూర్చడం విశేషం. మణిశర్మకు టైటిల్ కార్డ్ పడ్డ తొలి చిత్రం కూడా ఇదే కావడం మరింత విశేషం. ఈ చిత్రంలో క్లబ్ సాంగ్ ఉన్నప్పటికీ, అందులో ఎక్కడా కురచదుస్తులు ఉపయోగించకుండా పాత పద్ధతుల్లోనే చీరకట్టులో సిల్క్ స్మిత అందాన్ని రాము తెరకెక్కించిన తీరు అందరినీ ఆకట్టుకుంది.ఊర్మిళ నాయికగా నటించిన ఈ చిత్రంలో డానీ, సలీమ్ గౌస్, ఆకాశ్ ఖురానా, రాళ్లపల్లి, గోకిన రామారావు, డబ్బింగ్ జానకి తదితరులు నటించారు. ఈ సినిమాను హిందీలో నాగార్జునతోనే 'ద్రోహి'గా రూపొందించారు. ఈ సినిమా శ్రీలంకలోనూ చిత్రీకరణ జరుపుకుంది. ఈ చిత్రానికి ప్రస్తుతం దర్శకునిగా ఉన్న తేజ సినిమాటోగ్రాఫర్, బోనీకపూర్ సమర్పణలో దృశ్య క్రియేషన్స్ పతాకంపై కె.ప్రసాద్ నిర్మించారు. ఈ చిత్రంలోని పాటలు విశేషంగా ఆకట్టుకున్నా సినిమా అంతగా అలరించలేకపోయింది.
nagarjuna 'shiva'thoo tanemito rujuvu chesukunna ram gopal varma, nagto terakekkinchina rendo chitram 'antam'. ee sinima netitho paatikellu puurti chesukuntondi. ee sandarbhamgaa aa chitra visaeshaalanu gurtu chesukundam.ram gopal varma toli chitram 'shiva'thone tandavam cheshaadu. tana toli heero nagarjunato ramu taruvaata elanti chitram roopondistadonane aasakti andarilone undedi. 1989loo 'shiva' raga, 'antam' 1992 september 11na janam mundu nilachindi. daadaapu moodella taruvaata nag, varma combinationlo vachina 'antam' chitram toli rojuna theaterlalo sandade sandadi. ayithe ee chitra katha hindi super hit moovee 'heero' lage undi. adhe chitram remake 'vikram'thone nagarjuna heeroga parichayam kaavadamuu jarigindi. ee nepathyamlo kathalo kottadanam ledani janam telchesaaru. ayithe indulooni paatalu maatram janaanni paravasimpachesaayi.'antam' chitramlo mottam aaru paatalunnaayi. vaatilo 'chalekki undanuko...' paatanu manisarma kampoj cheyagaa, 'gundello dada dada...' paatanu keeravaani swarakalpana chesaru. migilina naalugu paatalaku vikhyaata hindi sangeetadarsakudu ar.di.barman swaraalu andinchaaru. anni paatalanu siitaaraamasaastri raasaaru. ee chitraaniki nepathya sangeetam manisarma samakuurchadam visesham. manisarmaku titil card padda toli chitram kuudaa ide kaavadam marinta visesham. ee chitramlo club sang unnappatikii, andulo ekkada kurachadustulu upayoginchakundaa paata paddhatullone cheerakattulo silk smita andaanni ramu terakekkinchina teeru andarinee aakattukundi.oormila naayikagaa natinchina ee chitramlo daani, saleem gous, aakash khurana, rallapalli, gokina ramarao, dabbing jaanaki taditarulu natinchaaru. ee sinimaanu hindeelo nagarjunatone 'drohi'gaa roopondinchaaru. ee sinima srilankaloonuu chitreekarana jarupukundi. ee chitraaniki prastutam darsakunigaa unna teja cinematographer, bonikapur samarpanalo drushya criations pataakampai ke.prasad nirminchaaru. ee chitramloni paatalu visaeshamgaa aakattukunna sinima antagaa alarinchalekapoyindi.